V obci Dačov Lom v okrese Veľký Krtíš si 26. augusta 2016 vatrou SNP strana SMER-SD, v spolupráci s obecným úradom a miestnym poľnohospodárskym družstvom, pripomenula 72. výročie Slovenského národného povstania. Ako každý rok aj tento rok bol pre návštevníkov z celého okresu pripravený bohatý kultúrny a spoločenský program. Vystúpil folklórny súbor HONT z Krupiny a vojaci predviedli ukážky bojových umení. Nechýbali ani iné podujatia.
K účastníkom sa prihovoril predseda okresnej organizácie SMER-SD Ľubomír Haško, ktorý privítal aj poslanca NR SR a primátora mesta Hnúšťa Michala Bagačku. Medzi prítomnými boli aj poslanci zastupiteľstva BBSK Ondrej Kollár a Mirko Trojčák a prednosta okresného úradu Jozef Cuper.